text: [{"text_idx": "#000001", "text": "Streyminnra\u0301s i\u0301 Su\u00f0ri i\u0301 sambandi vi\u00f0 altjo\u0301\u00f0a ra\u0301\u00f0stevnu"}, {"text_idx": "#000002", "text": "Ho\u0301sdagin f\u00e6r Su\u00f0uroyggin forkunnugu og sja\u0301ldsama vitjan, ta\u0301 umlei\u00f0 70 fo\u0301lk, einamest u\u0301tlendingar, sum hava tilkny\u0301ti til elskipanir ymsa sta\u00f0ni i\u0301 heiminum, vitja gr\u00f8nu orkuskipaninar hja\u0301 SEV i\u0301 oynni."}, {"text_idx": "#000003", "text": "Hetta er i\u0301 sambandi vi\u00f0 altjo\u0301\u00f0a ra\u0301\u00f0stevnuna \u2018International Hybrid Power Plants and Systems\u2019, sum ty\u0301ska fyrit\u00f8kan Energynautics skipar fyri. Hon ver\u00f0ur hildin a\u0301 Hotel Hilton Garden In i\u0301 Havn hesa vikuna og ver\u00f0ur sett av landssty\u0301riskvinnuni i\u0301 umhv\u00f8rvis- og orkuma\u0301lum Ingili\u0301n Str\u00f8m i\u0301 morgun kl. 9."}, {"text_idx": "#000004", "text": "Rokna\u00f0 ver\u00f0ur vi\u00f0, at 100 u\u0301tlendingar koma til tiltaki\u00f0. Tilsamans ver\u00f0a ta\u00f0 umlei\u00f0 130-140 luttakarar, har evni\u00f0 i\u0301 sto\u0301ran mun er elskipanir i\u0301 sm\u00e6rri ella avbyrgdum \u00f8kjum \u2013 b\u00e6\u00f0i geografiskt og elektriskt. Talan er um eina ra\u0301\u00f0stevnu, i\u00f0 hevur veri\u00f0 hildin i\u0301 no\u0301gv a\u0301r og flytir seg fra\u0301 oyggjasamfelag til oyggjasamfelag \u2013 og i a\u0301r eydna\u00f0ist ta\u00f0 at fa\u0301a hana til F\u00f8roya og sigast ma\u0301, at a\u0301hugin er ovurhondssto\u0301rur. M.a. ver\u00f0ur ein tu\u0301rur gj\u00f8rdur til Su\u00f0riar ho\u0301sdagin, og ikki f\u00e6rri enn a\u0301lei\u00f0 70 av luttakarunum luttaka a\u0301 ti\u0301 tu\u0301rinum, einamest u\u0301tlendingar."}, {"text_idx": "#000005", "text": "Terji Nielsen, menningarlei\u00f0ari i\u0301 SEV, sigur vi\u00f0 orkan.fo, at ta\u00f0 er onki at ivast i\u0301, at tey frambrotini vit gera i\u0301 F\u00f8royum, td. i\u0301 Su\u00f0uroynni vi\u00f0 battari\u0301skipan og a\u00f0rari tekniskari u\u0301tger\u00f0, sum ger, at vit td. kunnu koyra bara vi\u00f0 vindorku, og royndirnar vit gera vi\u00f0 sjo\u0301varfalsorku, er naka\u00f0, i\u00f0 fo\u0301lk vilja hoyra n\u00e6rri um og ikki minst si\u0301ggja."}, {"text_idx": "#000006", "text": "Serk\u00f8n i\u0301 elnetum i\u0301 indonesiskum, fronskum, bretskum, amerikonskum og donskum oyggjum fara i\u0301 dag og i\u0301 morgin at leggja fram, og m\u00f8guleiki ver\u00f0ur at hoyra um ymsar t\u00f8knir og sty\u0301ringar. I\u0301 h\u00f8vu\u00f0sheitum fara framl\u00f8gurnar at snu\u0301gva seg um royndirnar, man hevur i\u0301 ymsu elskipanum, st\u00f8\u00f0ufesti, brint, modellering, goymslu og design av skipanum og t\u00f8knum."}, {"text_idx": "#000007", "text": "Gr\u00f8na ko\u0301sin i\u0301 F\u00f8royum fer sja\u0301lvsagt eisini at fylla ein part av skra\u0301nni. Umframt umbo\u00f0 fra\u0301 SEV og Umhv\u00f8rvisstovuni, fara ph.d. lesandi u\u0301r Ty\u0301sklandi og fra\u0301 Fro\u0301\u00f0skaparsetrinum, i\u00f0 granska i\u0301 f\u00f8roysku elskipanini, at leggja fram um F\u00f8royar."}, {"text_idx": "#000008", "text": "Til ber at lesa meira um ra\u0301\u00f0stevnuna og skra\u0301nna, og tekna seg til ra\u0301\u00f0stevnuna a\u0301 heimasi\u0301\u00f0uni hja\u0301 Energynautics"}, {"text_idx": "#000013", "text": "Helvtin av orkuni fra\u0301 vindmyllulundum fer til spillis"}, {"text_idx": "#000014", "text": "Regin Mittu\u0301n ny\u0301ggjur fi\u0301ggjarstjo\u0301ri hja\u0301 Magn"}, {"text_idx": "#000015", "text": "Oljupri\u0301sur uppa\u0301 100 dollarar i\u0301 eygsjo\u0301n"}, {"text_idx": "#000016", "text": "Russland sendir oljutangaskip nor\u00f0ur um Sibiria"}, {"text_idx": "#000017", "text": "Byggja heimsins st\u00f8rstu vindmylnuh\u00f8ll i\u0301 Esbjerg"}, {"text_idx": "#000018", "text": "Bera o\u0301tta fyri ny\u0301ggjum gr\u00f8num brennievnum"}]